సనాతన్ పాండే

సనాతన్ పాండే (జననం 01 జులై 1958) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో బల్లియా లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
 రాజకీయ జీవితం 
సనాతన్ పాండే 1996లో సమాజ్‌వాది పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1997 & 2002లో చిల్ఖర్ శాసనసభ నియోజకవర్గం నుండి  టికెట్ దక్కకపోవడంతో స్వతంత్ర అభ్యర్థిగా పోటీ చేసి ఓడిపోయాడు. ఆయన 2007లో సమాజ్‌వాది పార్టీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. 

సనాతన్ పాండే 2012లో జరిగిన నియోజకవర్గ పునర్విభజనలో చిల్ఖర్ అసెంబ్లీ స్థానం రద్దు కావడంతో ఆయన రాస్రా నియోజకవర్గం నుండి పోటీ చేసి బీఎస్‌పీ అభ్యర్థి ఉమాశంకర్ సింగ్ చేతిలో ఓడిపోయాడు. ఆయన 2017లో రాస్రా నియోజకవర్గం నుండి పోటీ చేసి ఓడిపోయి 2019లో జరిగిన లోక్‌సభ ఎన్నికలలో బల్లియా లోక్‌సభ నియోజకవర్గం నుండి సమాజ్ వాదీ పార్టీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి వీరేంద్ర సింగ్ మస్త్ చేతిలో 15,519 ఓట్ల తేడాతో ఓడిపోయాడు.

సనాతన్ పాండే 2024లో జరిగిన లోక్‌సభ ఎన్నికలలో బల్లియా లోక్‌సభ నియోజకవర్గం నుండి సమాజ్ వాదీ పార్టీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నీరజ్ శేఖర్‌పై 43,384 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికయ్యాడు.

మూలాలు 	   

వర్గం:1958 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:18వ లోక్‌సభ సభ్యులు